”Ja Herra sanoi...”
Ja Herra sanoi minulle:
»äl’ lihaasi sä piinaa,
 rakasta naista, porttoa
 ja Israelin viinaa.»

 Mä kysyin sitte eräältä,
 kuin noteeraa hän pappaa?
»Viistoista hopeepenniä
 ja kolme ohrakappaa.»

 Mä suostuin, sanoin hänelle:
 oot monta päivää minun;
 sä älä halaa toisia,
 mä myöskin olen sinun.

 On näes tapa Kaanaassa
 ryypätä jumalitta
 ja monta päivää perättäin
 halata hamehitta.

Kasperi Tanttu